**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/6660-6/2025.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. szeptember 4-ei rendkívüli nyilvános ülésére**

**Tárgy:** Záhorzik Nándor Fiatal lány c. szobrának köztéri felállítása

**Az előterjesztő:** Naszádos Péter polgármester

**Készítette:**  dr. Keserű Klaudia jogász

**Megtárgyalta:** Pénzügyi, Városfejlesztési és Ügyrendi Bizottság

Turizmus, Kultúra és Civilek Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter Hévíz Város polgármestere

helyettesítési jogkörében eljárva

Dr. Keserű Áron

Hévíz Város alpolgármestere

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete a 2024. október 31-ei ülésén tárgyalta Záhorzik Nándor szobrászművész: Fiatal lány c. kontraposztban álló, támaszkodó egész alakos szobrának elhelyezését. A Képviselő-testület támogatta a szobor felállítását a Schulhof sétányon. A szobor felállítására vonatkozóan megkerestük a Hévízi Szent András Reumakórház és Gyógyfürdő intézményt, melynek képviselője akként nyilatkozott, hogy a szobor elhelyezését a sétányon nem tartja sem jó elképzelésnek, sem aktuálisnak tekintettel arra, hogy a sétányfelújítás beruházás befejezéseként pótmunkák elvégzése vált indokolttá, és a Tófürdő komplex infrastrukturális felújítása is elkezdődik.





A 2025. június 26-ai ülésén ismételten tárgyalta a Képviselő testület a szobor elhelyezésére vonatkozó javaslatot. Az előterjesztésben a szobor elhelyezését a Rekortán és a Gimnasztika Pályák közötti területen javasoltuk elhelyezni.



A javaslatot a Képviselő-testület nem támogatta, és a napirend tárgyalását elnapolta. A szobor elhelyezésére való javaslat azonban nem érkezett. Erre tekintettel jelen előterjesztésben fenntartom a június 26-ai ülésen tett javaslatomat az elhelyezés vonatkozásában.

A Magyarország helyi önkormányzatairól szóló 2011. évi CLXXXIX. törvény 42. § 8. pontja szerint a képviselő-testület hatásköréből nem ruházható át a köztéri szobor, műalkotás állítása.

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 109. § (1) bekezdése szerint a művészeti alkotás közterületen, valamint önkormányzati tulajdonú épületen való elhelyezéséről, áthelyezéséről, lebontásáról a település önkormányzatának képviselőtestülete, dönt, és gondoskodik fenntartásáról és felújításáról. A (2) bekezdés szerint a döntéshez a műalkotás művészi értékére vonatkozóan szakvéleményt kell beszerezni.

A szakvélemény kiadására az Alkotóművészeti Koordinációs Iroda jogosult. Az Iroda a beérkező megrendeléseknek megfelelően végzi szakértői tevékenységét, a köztéri művészettel kapcsolatos értékőrzés, értékközvetítés és az értékek megújításának szakmai szempontjait szem előtt tartva. Az 1991. évi XX. törvénynek megfelelően segíti az önkormányzati testületek döntéseit, az önkormányzati területen vagy épületen megjelenő köztéri műalkotásokat bírálja. A bírálat díja Hévíz Város Önkormányzat költségvetésének terhére biztosított.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek! A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete Záhorzik Nándor szobrászművész: Fiatal lány c. köztéri szobrának felállítási helyének az önkormányzat tulajdonában álló Hévíz (belterület) 1455/97. hrsz-ú „közterület” ingatlant jelöli ki, azzal, hogy a pontos helyet az Alkotóművészeti Koordinációs Iroda szakvéleményének figyelembevételével kell meghatározni.
2. A Képviselő-testület felkéri a polgármestert az Alkotóművészeti Koordinációs Iroda szakvéleményének beszerzésére.
3. A szakvélemény becsült költsége 200.000.- Forint, melyet a Hévíz Város Önkormányzat 2025. évi költségvetéséről szóló 3/2025. (II. 13.) önkormányzati rendeletének 13. melléklet 63. sorának terhére biztosítja.
4. A Képviselő-testület felkéri a polgármester, hogy az alkotóművészeti szakértői vélemény alapján gondoskodjon a szobor felállítási költségének megterveztetéséről és fedezet biztosításának kidolgozásáról.

Felelős: Naszádos Péter polgármester

Határidő: 2025. szeptember 30.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |